Maria Corti
Store norske leksikon,Språk og litteratur,Litteraturvitenskap,Litteraturforskere og kritikere
Maria Corti var en italiensk filolog og litteraturforsker, en av landets mest kjente. Hun var medredaktør av tidsskriftet Strumenti critici.
Som filolog var hun særlig opptatt av 1200-tallet, og av et utstrakt redigeringsarbeid, blant annet av Beppe Fenoglios samlede verker. Som teoretiker arbeidet hun særlig med formalistisk og semiologisk metodeforskning.Corti skrev også flere romaner, den prisbelønnede L'ora di tutti (1963), Il ballo dei sapienti (1966) og Il canto delle sirene (1989). Les mer i Store norske leksikon Italias litteratur